Tórshavn

**Tórshavn** [] deitsch *Thorshaven*, oidnuadisch *Þórshǫfn*; dänisch *Thorshavn*, af färöisch aa oafoch **Havn** gnennd) is d Haptstod fo d Färöer und ligg on da Ostseitn vo Streymoy. D Flächn bedrogg 158&nbsp;km².*

Si is s politische, wiatschoftliche und aa s geistige Zentrum vom Lond und hod desweng fi mea Infrastruktur wia a gleich grousse Stod in [[Middleiropa]]. Se homb si friara aa gean *d kleanest Haptstod af da Wejt*, gnennd, obwois eingli ned stimb.

Da Leitspruch fo Tórshavn is *Tann deiliga Havn* („S schene Tórshavn“), wos aa a Liadlnom is.

== Nom ==

Da Nom fo da Stod kimb fom nuadischn Gwidagod [[Thor]] (färöisch: *Tórur*) und in [[Nordgermanische Sprochn|skandinavischn]] Wuat fia Hafn, *havn*. Tórshavn hoassd oiso weatli iwasetzt : „da Hafn vom Thor“. In da färöischn Sproch hod si owa da stimmlouse dentale Frikativ /[[þ]]/ zua an /t/ umgendad. Da oidnuadische Nom *Þórshöfn* wead heid grod nuammea nu fo d [[Island|Islända]] heagnumma. Tórshavn wead fo d [[Färinga]] owa merawei grod *Havn* [] gnend, oiso „Hafn“.

Auf färöisch bleibb Tórshavn im Nominativ, Akkusativ und Dativ gleich, im Genitiv sogg ma *(til) Tórshavnar*. D Leit, de z Tórshavn wonand, nennd ma *Havnarfólk*, an Mo *Havnarmaður* und a Wei *Havnarkona*.

S Woppm zoagg in Thorshomma *Mjölnir*, dea wos af d Wikingazeid ospuid.

== Eadkund & Klima ==
Tórshavn is in da Mittn vo da Inslkettn, om da Sidostgstod vo da grejsstn Insl [[Streymoy]] af 62° neadlicha Breadn und 6° 45' westlicha Leng. D estlich vuaglogate Insl [[Nólsoy]] schitzt in Natuahafn fo da Stod, one dea Tórshavn nia zua ana so ana wichtign Hafnstod wean kina hett.

Z Tórshavn iss nu newliga, wias af d Färöer eh scho is.

Im Bojungsram vo Tórshavn lingand nu de Uatschoftn [[Argir]] im Sidn und [[Hoyvík]] im Nuadn und hod am 31.&nbsp;Dezember 2002 genau 17.064 Eiwohna ba ana [[Bevökarungsdichtn|Bfejkarungsdichtn]] fo 116 Ew./km². D [[Kommune Tórshavn]] ged nu iwa merane oanzlne Deaffa mid 1.400 Eiwohna (*schaug do*).

D zwoa Hausbeag hand da 345 Meta houche *Húsareyn* (Haus-Stoanafejd) im Nuadwestn mid seine Windrad, und da 351 Meta houche *Kirkjubøreyn* (Kirkjubøura Stoanafejd) im Sidwestn, olladings scho af da [[Kirkubøur]]a Seit. Des hand owa aa fia färöische Fahejtniss kloane Beag. D zwoa onan Gipfin in da Haptstod hand da *Fjallið* (Beagl, 222 Meta) und da *Lítlafjall* (Kloana Beag, 198 Meta). Grejsste Fliss hand d Grenzfliss *Sandá* (Strond-Achn) im *Havnardalur* (Tórshavna Doi) und d *Hoydalsá* (Heidoi-Achn) im *Hoydalur* (Heidoi), sowia d *Havnará* (Hafn-Boch) duach d Innenstod. Grejsste Seen hand zwoa Stauseen im Havnar- und im Hoydalur, grejssta natialicha See is da *Grunnatjørn* (Grundsee).



== Gschicht ==


Im Joa 1075 hod ma d Stod zan easchtn Moi gnennd, desweng iss noch London d ejtest Haptstod in Nuadeiropa. S Thing, s Parlament, af da Hoibinsl *Tinganes* gibs woascheinli sogoa scho seid 850. Nuawegische Flichtling hand domois fom Harald I. fo Norwegen dafoglaffn und hom do gsidld und im Joa 1000 afm Thing zwengs da Missionierung duachn Wikingaheiptling [[Sigmundur Brestisson]] s Kristntum ognumma, wia d Färingasaga fazejd.

Ob 1271 is d nuawegische Heaschoft mid an Monopolhondl iwa d Färöer erricht wuan und d Hondlsfadreta homb si in Tórshavn nidaglossn. Schiffe aus [[Bergen (Norwegn)|Bergen]] homb seidhea Soiz, Droad und Hoiz reglmessig glifad. Im Bischof Erlendur sein Nom hombs d *Munkastovan*, a Kapejn, baud.

1539 hands zan protestantischn Glaum umkonvatiad.

1580 hod da Magnus Heinason d Festn *Skansin* im Nuan vom Hafn bau lossn, ois Schutz fua Piratn. In da sognenndn Gabelzeid, ana Oamutszeid, is 1673 in an Grousbrond Tinganes fost gonz obrennd und wichtige Uakundn hand faluan gonga.

1709 hod Dänemark in Monopolhondl iwanumma. Im sejm Joa hand d Pockn ausbrochn, und 250 vo oi 300 Eiwohna hand gstuam. Eascht midn *Rybergs-Hondl* is Tórshavn am End fom 18. Joahunad zua ana Stod im einglichn Sin wuan. 1856 hod ma in Monopolhondl aufghead und s *Løgting*, s färöische Parlament, is eigfiad wuan.

1866 is d [[Kommune Tórshavn]] buit wuan und Tórshavn is a offiziej d Haptstod fo d Färöer. Am 1. Jenna 1909 is d Stod zua ana dänischn [[Handelsstadt]] eanennd wuan. 1927 is da *Tórshavn Havn* ausbaud wuan und se homb a Kejmaua ummabaud. Seidhea hod Tórshavn an Seehafn.

Im [[Zwoata Wödkriag|Zwoatn Wejtkriag]] hand d britisch bsotztn Färöer s Hauptquartier fo da *Royal Navy* gweng. Ma ko si heid nu zwoa Seekanona aus dera Zeid oschau.

1974 is [[Hvítanes]] eigmoat wuan, [[Hoyvík]] im Joa 1978, [[Argir]] 1997, [[Kollafjørður]] 2001 und 2005 nu d gonzn Kommuna Nólsoy, [[Hestur]] und [[Kirkjubøur]]. D Kommune is af glei fia Insln und hod 2015 gonze 20468 Eiwohna ghob, somid iss d grejsst af d Färöer.

== Bfejkarungsentwicklung ==

D Eiwohnazoin fo da Stod (ob 1975 Kommune) Tórshavn *(ob 1989 am 31. Dezemba)*:


== Wiatschoft und Fakeah ==
Tórshavn is s Dianstleistungs- und Fawoitungszentrum af d Färöer.

=== [[Hafn z Tórshavn]] ===

Da *Tórshavn Havn* is da wichtigste Hondls- und Feahhafn fo d Färöer und a internationale Fakeahsdrahscheim.

Ea is da Hoamathafn fo da *Norröna*, ana moderna Autofeahn, de wos z Ofong af [[Dänemark]], [[Norwegn]], [[Shetlandinseln|Shetland]], [[Schottland]] und [[Island]] gfoan is. Owa wei si Shetland, Schottland und Norwegn ozfoan ned rentiad hod, foads seid Jänna 2009 nua mea nu d Streckn Dänemark–Färöer–Island. Zwischn Dänemark und d Färöer foad d Norröna zwoammoi in da Woch hi und hea und noch Islond oammoi. Im Winta foads af Dänemark aa grod oammoi. Da Regionalfakeah af [[Nólsoy]] und [[Suðuroy]] wead fo da *Strandfaraskip Landsins* iwanumma. Da Fakeah af [[Hestur]] und [[Sandoy]] ged zeascht afm Lond afn Hafn *Gamlarætt* im Westn, und nocha mid da *Teistin* iwa an kuazn Seeweg.

Im Hafn is da Siz fom färöischn Werftnfabund *Tórshavnar Skipasmiðja*.

=== Busfakeah ===
In Tórshavn, foand mearane Stodbusse, owa aa Iwerlondbusse, z.&nbsp;B. duachn 2002 afgspeadn Vágartunnel Richtung [[Flughafn Vágar]] (1 Stund z foan). Seidn 1. Jänna 2007 foand d Stodbusse gratis.

=== Hubschrauwalondungsblatz ===
Fom [[Bodanes Heliport]] ([[International Civil Aviation Organization|ICAO-Code]]: EKTB) gibs fo [[Atlantic Airways]] aa a Hubschrauwalinie u.&nbsp;a. afn Flughafn Vágar, af [[Klaksvík]] ([[International Civil Aviation Organization|ICAO-Code]]: [[Klaksvík Heliport|EKKV]]) und af d Insl [[Koltur]]. In da Nachat fom Tórshavna Spitoi is a Hubschrauwalondungsbloz fia Rettungshubschrauwa.

== Politik und Fawoitung ==

Glei im Hafn bfind si d Hoibinsl [[Tinganes]] midn *Løgting*, und da [[Landesregierung der Färöer|färöischen Landesregierung]]. Seidn 1.&nbsp;Jänna 2017 is d [[Annika Olsen]] d Buagamoastarin fo da Stod.

Seid 1932 gibs in Tórshavn s [[Nationalarchiv fo d Färöer]], zeascht grod a Fawoitungsarchiv, heid hods d grejsst Litaratuasommlung in da [[Färöische Sproch|färöischn Sproch]], d schiaga foistendign genealogischn Datn fo da Inslbfejkarung fo d letztn 200 Joa und iwanimmb Afgoma fo da Schulung fom Fawoitungspersonal. D [[Reichsombudsschaft auf den Färöern|Reichsombudsschaft af d Färöer]] hod ian Siz im Stodzentrum und fatritt s [[Dänemark|Kinireich]] fua Uat.

=== Stodfawoitung ===
D *Stodfawoitung fo Tórshavn* hod dia bsuacherelevontn Eirichtunga ozbiatn:

* Stodbiacharei in da Fuasgehazone,
* Schwimbod bam Spuatzentrum *Gundadalur*,
* Jugendzentrum *Margarinfabrikkin* ois Treffpunkt zan Musizian und Spuin,
* Galerie *Smiðjan* fia Hobbykinstla, de wos eana Kunstweak gean ausgstejd homb.

=== Stattpoatnaschoftn ===
Tórshavn hod Stattpoatnaschoftn mit

*  [[Nuuk]], Grenland,
*  [[Reykjavík]], Island,
*  [[Stavanger]], Norwegn,
*  [[Aberdeen]], Schottland,
*  [[Esbjerg]], Dänemark,

und 

* [[Mariehamn]], [[Åland]] ([[Finnland]]).
<gallery mode="packed" heights="160" perrow="1">
 170712 Torshavn Panorama.jpg|Panoramabild Tórshavn
</gallery>

== Sechnswiadigkeitn ==

=== In da Stod ===


* Zua *Ólavsøka* am 28. und 29. Juli find do oi Joa is grejsste [[Volksfest|Voiksfestl]] im Lond stod. In deara Zeid is d Stod am meistn bsuacht.
* D Hoibinsl Tinganes mit iane enga Gossn bitt in ejtestn Tei fo Tórshavn. Obwoi si do s Parlament bfint, mochts oiwei nu an recht uaspringlichn, deaflichn Eidruck.
* Am Ostufa fom Hafn sted d oitt Festn *Skansin* mit ian Leichttuam.



* Da [[Dom z Tórshavn]] is 1788 baud wuan und bheabeagt a Oitoabitl fo 1647.
* Im *Stodzentrum* is d Fuasgehazone *Niels Finsensgøta* mid fi Gschefta, da Stodbibliothek und Buachgschefta. Am Ofong sted s 1894 baude Rodhaus und gengiwa d Touristninformation. Noch 5–10&nbsp;Minutn Fuasweg in neadlicha Richtung kimb ma zum 1977 aufgspeadn Eikafzentrum *SMS*, wos so grous is wia a middlgrouss eiropäischs Eikafzentrum.
* Da [[Tórshavna Stodpark]] is da grejsst „Woid“ af d Färöer. A Denchmoi im Park gedencht d 132 umkemmana Fischa und Seemana fo d Färöer im Zwoatn Wejtkriag 1940–1945. A wengei weida om im Nuadwestn is da kleanane Woid [[Viðarlundin í Kerjum]].
* Glei neman Stodpark is d *katholische Kiara*, a moderna Stoa-, Glos- und Kupfabau mit Glosmoiareia vom [[Tróndur Patursson]].



* Im *Listasavn Føroya* bfint si di grejsst Sommlung fo färöischa Kunst.
* A wengei weida neadlich lig s *Norðurlandahúsið*, s Kuitua- und Kongresszentrum fo d Färöer.
* Aa d [[Universität der Färöer|Universität fo d Färöer]] am Park [[Viðarlundin á Debesartrøð]] is schee ozschaung.
* Im Westn fo da innan Stod is d 1975 eingeweichde, moderne Kiara *Vesturkirkjan* sechnswiadig. Visavis ligg da Park [[Viðarlundin úti í Grið]].
* Nuadestlich dafo kimb ma zum Wossafoi *Svartifossur* im [[Hoydalar]].
* *Tórsvøllur*, s färöische Fußballstadion.
* [[Beisl|Boazna]] so wiasis bei ins gibb, siag ma leida sejtn. Alkohoi is bis 1992 af d Färöern stoak reglementiad wuan. Leichts Bia is frei z fakaffn, owa a steakans Bia und onane alkohoihoitige Drank kriag ma grod in d stootlichn Wei- und Spirituosenmonopolhondlunga und in Wiatsheisa mid Schankerlaubnis. Am bekonntestn hand da *Klubbin* und s (dawei gschlossane) *Vertshúsið Restorff* mid ana eigenan Brauarei.



* De bestn [[Wiatshaus|Wiatsheisa]] hand s *Barbara*, wo ma Fiischspezialitätn kriag, s traditioneje *Hotel Hafnia* in da Innenstod, und s *Merlot*. S Zwoa-Stean-Guide-Michelin-Wiatshaus *Koks* is inan fuahea falossana Uatstei [[Við Gjónna]] fo [[Leynar]], ummara 25 Kilometer nuadwestlich fo Tórshavn umgsidld.

=== Umadsdum ===


* Glei fua Tórshavn ligg d Insl Nólsoy mit ian molarischn Hafn. Meamois am Dog foad d Feahn *Ternan* aussi.
* Westlich fo Tórshavn glong ma iwa an leichtn Wondaweg oda weachdogs midn Stodbus) inan kuituahistuarisch wichtigstn Uat af d Färöer: *Kirkjubøur* mid seina Domruine und in ejtestn Haus aus da Wikingazeid, heid a Museum.
* A wengei owabeiig fo da Stod ligg s renommiade *Hotel Føroyar* on da oidn Stross 10 iwa d Beag. Fo do hod ma a schene Aussicht.
* Heid foand owa d meistn iwa d fi kamottane, owa ned so molarische Stross 50 an da Westkystn iwa [[Hvítanes]] und in Tunej noch [[Kaldbaksbotnur]].

Es gibb [[Konsul|Konsulate]] fo mearane Stootn, owa aa Museen, Theater, Bibliothekn, dUniversität, a pädagogische Houchschui, s Zentralspitoi, Hotels, Gostheisa, und Parks.

Da kuiturelle Middlpunkt fo d Färöer is s 1983 eigweihde *Norðurlandahúsið* mid seim Grosdoch und ana moderna Architektur. Es wead fom [[Nordischer Rat|Nordischen Rat]] btrim und is oana fo d am meistn bsuachtn Treffpunkt fo da Stod. D Tórshavna hand stoiz af des Haus und d Faonstoitunga, wos do oghoitn weand,  wia eppa d Konzert fom färöischn Symphonieorchesta.

== Bidung ==
Tórshavn is da Siz fo da [[Universität af d Färöer]].

== Litaratua ==

* William Heinesen und John Davidsen: *Tann deiliga Havn*. Zeichnunga fom [[Ingálvur av Reyni]]. Tórshavn: H.N. Jacobsens Bokahandil, 1953, 1986<sup>2</sup> (färöisch)
* William Heinesen: *Fortællinger fra Thorshavn / i udvalg og med forord af Erik Vagn Jensen.* Kopmhagn: [[Gyldendal]], 1974<sup>2</sup>; ISBN 87-00-78402-8 (dänisch)
* [[Jákup Pauli Gregoriussen]]: *Tórshavn vár miðstøð og borg II: tekningar úr Havn*. Velbastað: Forlagið í Støplum, 2000. ISBN 99918-914-4-7 (Zommafossunga af Dänisch und Englisch)
* Jens Pauli A. Nolsøe: *Havnar søga 1*. Tórshavn: Tórshavnar Býráð, 2004; ISBN 99918-62-01-3 (Stodgschicht Band 1)
* Jens Pauli A. Nolsøe: *Havnar søga 2''. Tórshavn: Tórshavnar Býráð, 2004: ISBN 99918-62-02-1 (Stodgschicht Band 2)

## Im Netz

* Torshavn.fo
* Touristinformation Tórshavn
* Faroeislands.dk – Tórshavn (private Website, englisch)

## Oanzlne Nochweis